Kampala
Omuyimbi Sylvia Namugenyi omwaka 2012 tegunnaba kumutambulira bubi.
Ku ntandikwa y’omwaka guno, yeegatta ku Comprehensive Band.
Eno ggaayi gwe batugambye nti nkubakyeyo kirabika gye yamulabira n’amusiima.
Owoolugambo waffe atugambye nti omusajja ono ebiseera ebisinga abimala mu Amerika kyokka bwe basisinkana, Namugenyi amulaga amapenzi ‘supa’ era omukwano gwabwe guli mu ggiya nnene.
Essanyu lyamuyitiriddeko n’asalawo okumuyiwamu ekyuma ky’ekika kya Noah nnamba UAR 792B n’awona okukuuta enfudu.
Yamugulira n’ettaka ku Gayaza Road kw’amuzimbidde ennyumba. Mbu abaagalana bano batandise n’okuteekateeka emikolo gy’okweyanjula mu bakadde.
swh_Latn lug_Latn lug_Latn lug_Latn lug_Latn lug_Latn lug_Latn